b'\n_START_ARTICLE_\nMiro Alilovi\xc4\x87\n_START_SECTION_\nTrenerska kariera\n_START_PARAGRAPH_\nDesetletje (2001-2010) je bil trener pri Slovanu. Delal je kot vodja mladinskega pogona, vodil ekipe mladincev, kadetov, pionirjev. Dve sezoni (2008-2010) je bil glavni trener \xc4\x8dlanske ekipe v prvi ligi. Uveljavil se je kot kakovosten trener z mlaj\xc5\xa1imi ko\xc5\xa1arkarji. Iz \xc4\x8ce\xc5\xa1ke republike pripeljal tudi kasnej\xc5\xa1ega igralca Partizana in NBA ekipe Washington Wizzards Jana Vesely-ja. Ta je bil s to potezo in z delom Mira Alilov\xc4\x87a tako zadovoljen, da ga je v \xc4\x8dasu svoje NBA kariere, med sezono 2013/14, najel kot svojega osebnega trenerja. V \xc4\x8dasu delovanja na Slovanu je treniral tudi Zorana Dragi\xc4\x87a. _NEWLINE_V sezonah 2010-2013 je bil pomo\xc4\x8dnik trenerja Union Olimpije. Sezone so bile precej turboletne, zato je dvakrat v kon\xc4\x8dnici prevzel tudi vodenje glavne ekipe. Prvo sezono je bil pomo\xc4\x8dnik Juretu Zdovcu. Po njegovem odstopu 22. aprila 2011 je postal glavni trener mo\xc5\xa1tva, ter ga vodil v ligi za prvaka in kon\xc4\x8dnici dr\xc5\xbeavnega prvenstva, kjer je Olimpija v finalu izgubila proti Krki s serijo 2-3. Naslednji dve sezoni (2011/12 in 2012/13) je bil pomo\xc4\x8dnik Sa\xc5\xa1u Filipovskemu. Ko je Filipovski 28. aprila odpu\xc5\xa1\xc4\x8den, zasede mesto za\xc4\x8dasnega glavnega trenerja. Ekipo je vodil v zadnih tekmah lige za prvaka in kon\xc4\x8dnici prvenstva, kjer je Union Olimpija izgubila finalno serijo 1-3 proti prvaku Krki._NEWLINE_Med leti 2014 in 2017 je bil tri sezone glavni trener \xc4\x8de\xc5\xa1ke ekipe USK Praha. Sezono 2014/2015 je v svojih vrstah imel tudi Mitjo Nikoli\xc4\x8da in ga pripravil na tako visok nivo, da se je le ta preko B \xc4\x8dlanske reprezentace prebil v A reprezentanco in z njo nastopil na EP2015 kot eden zelo pomembnih igralcev. V ekipi Prage je sodeloval tudi center Matej Kru\xc5\xa1i\xc4\x8d. Zanimivost pra\xc5\xa1ke izku\xc5\xa1nje je, da je bil redni del sezone dolg kar 44 kol. Praga je imela precej mlado ekipo in je zasedla 11. mesto od dvanajstih ekip._NEWLINE_Julija 2017 postane vodja mladinskega pogona v KK Ko\xc5\xa1 Koper. V sezoni 2017/18 je vodil selekcije U19 A in U17 A kluba (KO\xc5\xa0 Primorska). Zasedbo U17 je vodil do dr\xc5\xbeavnega prvaka, s U19 pa do \xc4\x8detrtega mesta. V sezoni 2018/19 je prevzel \xc5\xa1e vodenje KO\xc5\xa0 Primorska B, ki je nastopala v 4. SKL. Alilovi\xc4\x87 in Primorska sta se raz\xc5\xa1la 5. novembra 2018._NEWLINE_Od 10. aprila 2019 vodi, kot glavni trener, beograjski klub KK Dynamic VIP PAY. Z ekipo je dosegel 3. mesto v Superligi - Skupina B (5 zmag in 5 porazov).\n_START_SECTION_\nReprezentanca\n_START_PARAGRAPH_\nJe eden bolj\xc5\xa1ih in dolgoletnih selektorjev slovenskih mladih reprezentanc (EP U20 DIV 2005, EP U20 DIV A 2006, EP U20 DIV A 2007 in EP U20 DIV A 2008). Na evropskem prvenstvu v Izmiru 2006 je reprezentanco vodil do 3. mesta._NEWLINE_Pri \xc4\x8dlanski reprezentanci je deloval kot pomo\xc4\x8dnik glavnega trenerja na EP 2007 (Ale\xc5\xa1 Pipan) in 2009 (Jure Zdovc) ter SP 2010 (Memi Be\xc4\x8dirovi\xc4\x87). _NEWLINE_Glavni trener ekipe U18 na EP 2014.\n_START_SECTION_\nOsebno\n_START_PARAGRAPH_\nPoslu\xc5\xa1a nasvet Toma Mahori\xc4\x8da in ne bere zapisov o svojih tekmah v dnevnih \xc4\x8dasopisih._NEWLINE_Leta 2016 je diplomiral na Fakulteti za \xc5\xa1port Univerze v Ljubljani.'